་བྲི། དེའི་ཁར་མཉྫིའི་སྟེང་ཀཻ་པཱ་ལའི་ནང་དུ་ཆང་ལ་བདུད་རྩི་རིལ་བུ་སྦྱར་བས་བཀང་བ་དཔྲལ་བ་རང་ལ་བསྟན་པ་བཞག དེའི་སྟེང་མཎྜལ་གྱི་སྟེང་སིནྡྷུ་རའི་ཆོས་འབྱུང་ཉིས་བརྩེགས་དེའི་དབུས་སུ་བཾ་གྱི་མཐར་ཆོས་འབྱུང་ཉིས་
བརྩེགས་བྲིས་ལ། ཟུར་བཞིར་དགའ་བ་འཁྱིལ་བ་བྲིས་པ་རེ་བཞག དེའི་མདུན་ནམ་ཁོར་ཡུག་ཏུ་ཆུ་གཉིས་སྔོན་འགྲོའི་ཉེར་སྤྱོད་ལྔ་དང་། གཏོར་མ་གཉིས་སམ་གསུམ་བཤམ། བུམ་པ་དྲི་བཟང་དུང་ཆོས་གཟུངས་རྡོར་དང་བཅས་པ་དང་། འོག་ཏུ་
146

བརྒྱད་
།སློབ་མར་དགོས་པའི་མིག་དར་མེ་ཏོག་སོགས་དང་། རང་གི་མདུན་དུ་ནང་མཆོད་རྡོར་དྲིལ་བཞག དེ་ནས་སློབ་དཔོན་གདན་ལ་འདུག་ལ་སྐྱབས་འགྲོ་ནས་བཟླས་པའི་བར་མངོན་རྟོགས་དཀྱུས་བཞིན་བསྒོམ། དེ་ནས་རང་
གི་མདུན་གྱི་ནང་མཆོད་དང་། སིནྡྷ་རའི་འོག་ཐོད་ཆང་ལ་དམིགས་ཏེ། བསང་སྦྱང་། སྟོང་པའི་ངང་ལས་བདུད་རྩི་བྱིན་རླབས་རྒྱས་པའམ་བསྡུ་ན། ཨོཾ་ཨཱཿཧཱུྃ་ཧ་ཧོ་ཧྲཱིཿ ལན་གསུམ་གྱིས་བྱིན་བརླབ། སིནྡྷ་རའི་དཀྱིལ་འཁོར་དང་རྡུལ་ཚོན་ལ་
དམིགས་ཏེ། སུམྦྷས་བསང་། ཉྭ་བྷཱ་བས་སྦྱང་། སྟོང་པའི་ངང་ལས་ཆོས་འབྱུང་དམར་པོ་གྲུ་གསུམ་ཉིས་བརྩེགས་མཐའ་མེ་རི་འབར་བ་དང་བཅས་པའི་དབུས་སུ་རྣལ་འབྱོར་མ་མངོན་རྟོགས་བཞིན་བསྐྱེད། དེ་ལ་གོ་ཆ་དགོད། ཡེ་ཤེས་པ
གཞུག དབང་ལྷ་སྤྱན་དྲངས་ནས་དབང་བསྐུར་ཞིང་མི་བསྐྱོད་པས་དབུ་བརྒྱན་པ་རྣམས་མངོན་རྟོགས་བཞིན་དང་། མཆོད་པ་བསང་སྦྱང་བྱིན་གྱིས་བརླབས་ལ། ཨོཾ་བཛྲ་ཡོ་གི་ནཱི་ས་པ་རི་ཝཱ་རའི་མཐར་ཨཉྙཾ་སོགས་སོ་སོར་སྦྱར་ནས་རོལ་མོའི་བར་གྱིས་
མཆོད༑ ཨོཾ་ཨཱཿཧཱུྃ་གིས་ནང་མཆོད་བྱིན་རླབས་དྲན་པར་བྱས་ལ། དྲིན་ཆེན་རྩ་བའི་བླ་མ་དང་བརྒྱུད་པར་བཅས་པའི་བླ་མ་རྣམས་ཀྱི་ཞལ་དུ་ཨོཾ་ཨཱཿཧཱུྃ། ཡི་དམ་གྱི་ལྷ་རྗེ་བཙུན་རྡོ་རྗེ་རྣལ་འབྱོར་མའི་ཞལ་དུ༴ །ཆོས་སྐྱོང་བའི་སྲུང་མ་རྣམས་ཀྱི་ཞལ་དུ
ཨོཾ་ཨཱཿཧཱུྃ། རིགས་དྲུག་གི་སེམས་ཅན་ལ་སྦྱིན། ཡུམ་གྱི་རྐང་བརྒྱད་ཀྱིས་བསྟོད། བསྡུ་ན། དཔལ་ལྡན་རྡོ་རྗེ་མཁའ་འགྲོ་མ། །མཁའ་འགྲོ་མ་ཡི་འཁོར་ལོས་སྒྱུར། །ཡེ་ཤེས་ལྔ་དང་སྐུ་གསུམ་བརྙེས། །འགྲོ་བ་སྐྱོབ་ལ་ཕྱག་འཚལ་ལོ། །ཞེས་
147

པས་བསྟོད། དེ་ནས་བུམ་པ་བསང་སྦྱང་། སྟོང་པའི་ངང་ལས་ཧྰུཾ་ལས་རིན་པོ་ཆེའི་བུམ་པ་དཀྱུས་བཞིན་བསྐྱེད་ལ། དེའི་དབུས་སུ་ཇི་སྐད་བཤད་པའི་གདན་གྱི་སྟེང་དུ་བཻ་ལས་རྡོ་རྗེ་ཕག་མོ་ཞལ་གཉིས་མ་ཡན་ལག་བཞི་རྫོགས་སུ་བསྐྱེད། དེ་ལ་ཕྱི་
མཆོད་ནང་མཆོད་དང་། བསྟོད་པས་བསྟོད་པ་གཟུངས་ཐག་ནས་བཻཟུང་ལ་ཨོཾ་གསུམ་མ་བཟླས་པས། སྔགས་ཀྱི་འོད་ཟེར་བདག་གི་ཞལ་ནས་འཕྲོས་ཏེ་གཟུངས་ཐག་ལ་འཁྲིལ་ནས་བུམ་ནང་དུ་སོང་བས་རྣལ་འབྱོར་མའི་སྐུ་ལ་ཕོག་པས་སྐུ་ལས་བདུད
རྩིའི་རྒྱུན་བྱུང་སྟེ་བུམ་པའི་ནང་དུ་བདུད་རྩིའི་ཆུ་རྒྱུན་གྱིས་མེར་གང་བར་བསམ་ཞིང་ཨོཾ་གསུམ་མ་བརྒྱ་རྩ་བཟླས། སླར་མཆོད་བསྟོད་བྱས་ལ། དུང་ཆོས་ཀྱི་ཆུ་བུམ་ནང་དུ་བླུགས་པས་རྗེ་བཙུན་མ་འོད་དུ་ཞུ་བ་བདུད་རྩིའི་ཆུ་དང་དབྱེར་མེད་དུ་གྱུར། དེ་
ནས་གཏོར་མ་བྱིན་གྱིས་བརླབས་ལ་ཨོཾ་གསུམ་མའི་མཐར་ཨི་དཾ་བ་ལིཾ་ཏ་ཁ་ཁ་སོགས་ལན་གསུམ་གྱིས་གཏོར་མ་དང་པོ་རྣལ་འབྱོར་མ་ལ་ཕུལ། མཚན་སྔགས་སྔོན་དུ་འགྲོ་བའི་ཕྱི་མཆོད་དང་ནང་མཆོད་དང་། དཔལ་ལྡན་རྡོ་རྗེ་མཁའ་འགྲོ་སོགས་ཀྱིས་
བསྟོད༑ རྗེ་བཙུན་རྡོ་རྗེ་རྣལ་འབྱོར་མས་བདག་དང་སེམས་ཅན་ཐམས་ཅད་ལ་མཆོག་དང་ཐུན་མོང་གི་དངོས་གྲུབ་མ་ལུས་པ་སྩལ་དུ་གསོལ། དེ་ནས་གཏོར་མ་གཞན་ལ་དམིགས་ནས་ཆོས་སྐྱོང་གཏོར་མ་བསྔོ་བ་རིམ་པ་བཞིན་དུ་བྱ་བའམ། ཡང་ན་
མཁའ་འགྲོ་སྤྱི་གཏོར་དཀྱུས་བཞིན་གྱིས་ཆོག འདིར་སློབ་དཔོན་གྱིས་བདག་འཇུག་ལེན་པ་མ་གསུངས་པས་མ་བྱས་ཀྱང་འགལ་བ་མེད། སྤྲོ་ན་མཎྜལ་གསོལ་གདབ་ནས་བཟུང་། གཙོ་བོས་ཇི་ལྟར་གྱི་བར་འོག་ནས་འབྱུང་བ་བཞིན་བླང་། དེ་ནས་སློབ་
148

♫
.:
།མ་བོས་ལ། སེམས་ཅན་ཐམས་ཅད་ཀྱི་དོན་དུ་ཞེས་པ་ནས། བྱིན་རླབས་ཀྱི་བཀའ་ཞུ་སྙམ་པའི་བསམ་པ་སེམས་བསྐྱེད་དུ་གཞུག གང་གསན་པར་བྱ་བའི་ཆོས་ནི་རྗེ་བཙུན་ས་སྐྱ་པ་ལ་བཀའ་བབས་པའི་དམར་མོ་སྐོར་
གསུམ་གྱི་ནང་ནས་ཨིནྡྲ་མཁའ་སྤྱོད་ཀྱི་བྱིན་རླབས་ཡིན། དེ་ལ་སྔོན་འགྲོ་སློབ་དཔོན་གྱི་བྱ་བ་བདག་མདུན་བུམ་གསུམ་གྱི་རིམ་པ་རྣམས་བསྒྲུབས་ཟིན། དེ་ཁྱེད་རང་རྣམས་ཀྱི་ངོ་སྐལ་དུ་གྱུར་བ་ལ། སློབ་དཔོན་རྗེ་བཙུན་མར་གསལ་བ་ལ་བྱིན་རླབས་ཀྱི་
བཀའ་ཞུ་བའི་ཡོན་དུ་མཎྜལ་འབུལ་དུ་གཞུག ཨཱ་ཁཾ་ཝཱི་ར་ཧཱུྃ་གིས་མེ་ཏོག་གི་ཕྲེང་བ་གཏད་ལ། བླ་མ་ཡི་དམ་གྱི་ལྷ་ལ་གསོལ་བ་གདབ་པ་འདི་གསུང་བར་ཞུ། སངས་རྒྱས་ཀུན་གྱི་རང་བཞིན་སྐུ། །སློབ་དཔོན་ལ་ནི་བདག་སྐྱབས་མཆི། །དཔལ་ལྡན་
རྡོ་རྗེ་རྣལ་འབྱོར་མས། །བདག་ལ་བྱིན་གྱིས་བརླབ་ཏུ་གསོལ། །ལན་གསུམ། དེ་ནས་སྡིག་པ་བཤགས་པ་ནས་སྐྱབས་སུ་འགྲོ་བ་དང་སེམས་བསྐྱེད་པའི་དམིགས་པ་བརྡ་སྤྲད་ལ། དཀོན་མཆོག་གསུམ་ལ་བདག་སྐྱབས་མཆི། །སོགས་ཀྱི་རྒྱུན་
བཤགས་ལན་གསུམ། ད་ཁྱེད་རང་རྣམས་ཐུགས་འདུན་པ་མ་ཡེངས་པར་འདི་ལ་སྙན་གཏད་པར་ཞུ། རྟོག་པས་གཡོགས་པའི་སེམས་ཀྱིས་ནི། །ལེགས་པའི་སངས་རྒྱས་ཕྱིར་བཟློག་ལྟར། །དེད་པའི་ཆུ་ཡིས་བཀྲུས་པའི་སེམས། །ཕན་པའི་སེམས་
ཀྱིས་འདིར་འཇུག་བྱ། །དད་པ་མེད་པའི་སེམས་ཅན་ལ། །དཀར་པོའི་ཆོས་རྣམས་མི་འབྱུང་སྟེ། །ཇི་ལྟར་ས་བོན་ཚིག་པ་ལ། །མྱུ་གུ་སྔོན་མོ་སྐྱེ་མི་སྲིད། །ཅེས་གསུངས་ཏེ་དེའི་དོན་ཡང་རྣམ་པར་རྟོག་པ་ཐམས་ཅད་སྤངས་ལ། བླ་མ་དང་ལྷ་ལ་དད་

གུས་དྲག་པོ་བསྐྱེད་ཅིང་ཆོས་ཉམས་སུ་ལེན་པའི་སྤྲོ་བ་དུང་པ་རེ་སྐྱེད་པར་ཞུ། ཀུ་ཤས་བུམ་ཆུ་ནས་གཏོར་ལ། སུམྦྷ་བརྗོད། ཨཱ་ཁཾ་ཝཱི་ར་ཧཱུྃ་གིས་མིག་དར་བཅིང༌། ལག་པ་གཡོན་པས་ཁུ་ཚུར་གྱི་སེ་གོལ་ཕྱོགས་བཞིར་གཏོགས་ཤིང་སུམྦྷ་བརྗོད་པས་
བསྲུང་བ་བྱ། སློབ་དཔོན་གྱི་ལག་གི་རྡོ་རྗེ་ལ་དབུས་ནས་དཀྱིལ་འཁོར་དུ་གཞུག་པའི་མོས་པ་མཛོད། ཛཿཧཱུྃ་བཾ་ཧོཿབརྗོད། གུ་གུལ་གྱི་དུད་པས་བསྐོར་ཞིང་། ཡེ་ཤེས་དབབ་པའི་སླད་དུ་ཐུགས་འདུན་འདི་བཞིན་གནང་བར་ཞུ། ཨོཾ་སྭ་བྷཱ་ཝ་སོགས་
དང་༑ ཨོྃ་བཛྲཤུདྡྷ སརྦ་དྷརྨཱ བཛྲ་ཤུདྡྷེ྅ཧཾ། ཨོཾ་ཡོ་གཤུདྡྷ སརྦ་དྷརྨཿཡོ་གཤུདྡྷི྅ཧཾ། ཞེས་བརྗོད་པས་ཁྱེད་རང་རྣམས་ཀྱི་ལུས་སྣང་སྟོང་སྒྱུ་མ་ལྟ་བུ་དེ་ཡང་མི་དམིགས་པར་བསྒོམ། དེའི་ངང་ལས་སྐད་ཅིག་གིས་ཆོས་འབྱུང་ཉིས་བརྩེགས་མེ་
རི་འབར་བའི་ལྟེ་བར་པདྨ་མི་རོ་ཉི་མའི་གདན་གྱི་སྟེང་དུ་ཁྱེད་རང་རྣམས་རྗེ་བཙུན་མ་སྐུ་མདོག་དམར་མོ་ཞེས་པ་ནས། མེ་འབར་བའི་དབུས་ན་བཞུགས་པ་ཞེས་པའི་བར་མངོན་རྟོགས་བཞིན་བསྐྱེད་པའམ། ལྟེ་བར་ཆོས་འབྱུང་ཉིས་བརྩེགས་ཀྱི་དབུས་སུ་
བཾ་ཡིག་སྔགས་ཕྲེང་གིས་བསྐོར་བ། ཟུར་བཞིར་དགའ་བ་འཁྱིལ་པ་གསལ་གདབཾ། བཾ་དེ་ལས་འོད་ཟེར་འཕྲོས་པས་གཡས་རོ་མ་ནས་ཡར་སོང་། འོད་ཟེར་ཕྱོགས་བཅུར་འཕྲོས་པས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་སྤྱན་
དྲངས༑ ཁྱེད་རང་རྣམས་ཀྱི་སྤྱི་བོ་ནས་ཐིམ། སྤྱི་གཙུག་གི་ཧཾ་ལས་བདུད་རྩིའི་རྒྱུན་དབུ་མ་ནས་བྱུང་ནས་ལྟེ་བར་འབབ་པ་ལ་ཐུགས་གཏད་པས་དྲོད་སྐྱེས། ཡང་ལྟེ་བ་ནས་འོད་ཟེར་འཕྲོས། གཡས་རོ་མ་ནས་སོང་སྟེ་ཞལ་གཡས་པའི་ཕག་གདོང་གི་
སྒྲུབ་ཐབས་ཀུན་བཏུས་

♫
།གཡུང་དྲུང་འཁྱིལ་བ་ལ་ཕོག་སྟེ། དེ་གཡོན་དུ་མྱུར་དུ་འཁོར་བ་ལ་དམིགས་པ་གཏད་པར་ཞུ། མི་རྟོག་པ་སྐྱེས། ཡང་ལྟེ་བའི་འཁོར་ལོ་དེ་གསང་གནས་སུ་ཕབ་སྟེ་མྱུར་དུ་འཁོར་བ་ལ་སེམས་གཏད་པར་ཞུ། བདེ་བ་
སྐྱེས༑ དེ་ལྟར་ན་བདེ་བ་མི་རྟོག་པའི་ངང་ལ་ཅུང་ཞིག་འཇོག་པར་ཞུ། དྲིལ་བུའི་སྒྲ་ཆུང་བ་དཀྲོལ་ལ། ཨོཾ་གསུམ་མ་བརྗོད། དེ་ལྟར་ཡེ་ཤེས་ཕབ་པས་ལུས་ཀྱི་བ་སྤུ་ལྡང་བ་ལ་སོགས་པའམ་ངག་ཏུ་སྔགས་བརྗོད་པའམ་སེམས་ལ་མི་རྟོག་པ་སྐྱེ་བ་ལ་
སོགས་པ་ཅི་རིགས་པ་འབྱུང་བར་འགྱུར། དེ་བརྟན་པར་བྱ་བའི་ཕྱིར་སྤྱི་བོར་རྡོ་རྗེ་རྒྱ་གྲམ་བཞག་ལ། ཨོཾ་ཏིཥྛ་བཛྲ་ཡེ་ཤེས་བརྟན་པར་གྱུར་ཅིག ཅེས་བརྗོད། སྔར་གྱི་མེ་ཏོག་དེ་ཉིད་རྗེ་བཙུན་མར་ཕུལ་ལ་ཨོཾ་པྲ་ཏཱིཙྪ་བཛྲ་ཧོཿ བརྗོད་དུ་འཇུག སླར་མེ་
ཏོག་སྔགས་ཀྱི་ཕྲེང་བར་བསྒྱུར་ཏེ་སྤྱི་གཙུག་ཏུ་བཞག་ལ། ཨོཾ་པྲ་ཏི་གྲྀཧྞ་བཛྲ་སོགས་བརྗོད། རྣལ་འབྱོར་མ་དཔལ་དེང་ཁྱོད་ཀྱི། །ཞེས་སོགས་དང་བཅས་པས་མིག་དར་བསལ་ལ་ལྷ་ངོ་བསྟན། དེ་ཡན་ཆད་ཀྱིས་འཇུག་པའི་ཆོས་སོང་། དངོས་གཞིའི་
སླད་དུ་མཎྜལ། བྱང་ཆུབ་རྡོ་རྗེ་སོགས་ཀྱིས་གསོལ་གདབ་ལན་གསུམ། ཁྱེད་རང་རྣམས་ཐུགས་འདུན་འདི་བཞིན་དུ་གནང་བར་ཞུ། རྗེ་བཙུན་མའི་མདུན་ངོས་སུ་དབང་སྟེགས་ཆོས་འབྱུང་དམར་པོ་ཉིས་བརྩེགས་ཀྱི་ལྟེ་བར་པད་ཉིའི་སྟེང་དུ་ཁྱེད་རང་རྗེ་
བཙུན་མར་གསལ་བའི་སྤྱི་བོར་གདུགས། གཡས་གཡོན་དུ་རྒྱལ་མཚན་བ་དན། ཁོར་ཡུག་ཏུ་མཆོད་པའི་ཕྲེང་བས་བསྐོར་བ་དང་བཅས་ཏེ་བཞུགས་པའི་མོས་པ་གནང་། སློབ་དཔོན་རྗེ་བཙུན་མར་གསལ་བའི་ཐུགས་ཀ་ནས་འོད་ཟེར་འཕྲོས། དབང་གི་

ལྷ་སྤྱན་དྲངས། ཕྱག་ཏུ་བུམ་པ་ཐོགས་ནས་དབང་བསྐུར་བར་བསམ་ཞིང་། སྤྱི་བོར་བུམ་པ་བཞག་ལ། ཇི་ལྟར་བལྟམས་པ་ནས། ས་མ་ཡ་ཤྲི་ཡེ་ཧཱུྃ་གི་བར་བརྗོད། བུམ་ཆུ་སྦྱིན། དེ་ལྟར་དབང་བསྐུར་བས་ལུས་ཐམས་ཅད་བྱང་ཆུབ་སེམས་ཀྱི་རྒྱུས་
གང་༑ དྲི་མ་དག ཀ་མ་ཡར་ལུད་པ་ལས་མི་བསྐྱོད་པས་དབུ་བརྒྱན་པའི་མོས་པ་གནང་། སློབ་དཔོན་གྱི་ཐུགས་ཀའི་བཾ་ཡིག་ལས་སྔགས་ཀྱི་ཕྲེང་བ་ཆད། ཞལ་ནས་ཐོན། ཁྱེད་རང་གི་ཁར་ཞུགས། སྙིང་གའི་བཾ་ཡིག་ལ་གཡོན་སྐོར་དུ་འཁོད་
པར་བསམས་ལ། འདིའི་རྗེས་ཟློས་གསུང་བར་ཞུ། ཨོྃ་གསུམ་མ་ལན་གསུམ། སློབ་མས་མེ་ཏོག་འཐོར་ཞིང་། བཅོམ་ལྡན་བདག་ལ་སོགས་དང་། སློབ་དཔོན་གྱིས་བཅོམ་ལྡན་འདི་ལ་སོགས་བྱ། དེས་བུམ་པའི་དབང་ཐོབ་པ་ཡིན་ནོ། ཞེས་ངོ་
སྤྲད༑ དེ་ནས་སིནྡྷ་རའི་ཐོད་ཆང་བླངས་ལ། ཨོཾ་ཨཱཿཧཱུྃ་ཞེས་བརྗོད་ཅིང་སློབ་མ་ལ་བདུད་རྩིར་སྦྱིན། སློབ་དཔོན་གྱིས་ཨོཾ་གསུམ་མ་བཟླས། དེས་གསང་དབང་ཐོབ་པ་ཡིན་ནོ། །ཞེས་ངོ་སྤྲད། དེ་ནས་ཡང་སིནྡྷུ་རའི་དཀྱིལ་འཁོར་གྱི་སྔགས་ཕྲེང་ཨི
རྣམས་སློབ་དཔོན་གྱི་སྲིན་ལག་གཡོན་པས་བླངས་ལ་སློབ་མའི་སྲིན་ལག་གཡོན་པར་བསྐུས་ལ་རང་རང་གི་ལྟེ་བར་བྱུག་ཏུ་གཞུག ཆུང་བ་ཡིན། སློབ་དཔོན་གྱིས་ཨོཾ་གསུམ་མ་ཚར་གཅིག་བཟླ། དེ་ནས་སིནྡྷ་རའི་སྔགས་ཕྲེང་རྣམས་ལྟེ་བར་ཐིམ་པར་
མོས་པ་མཛོད། ཡང་དགའ་བ་འཁྱིལ་བའི་སིནྡྷ་ར་རྣམས་བླངས་ལ་ཨོཾ་གསུམ་མ་བཟླ་ཞིང་དཔྲལ་བར་བྱུགས་པས་དགའ་བ་འཁྱིལ་པ་རྣམས་སྨིན་མཚམས་སུ་ཐིམ་པར་བསམ། ཡང་འོག་གི་གོ་ཆའི་རྡུལ་ཚོན་རྣམས་བླངས་ལ། གོ་ཆའི་སྔགས་རྣམས་
སྒྲུབ་ཐབས་ཀུན་བཏུས་

♫ আ
བཅུ་གཅིག་
།བཟླ་ཞིང་སྤྱི་གཙུག་ཏུ་བྱུག གོ་ཆའི་སྔགས་རྣམས་སྤྱི་གཙུག་ཏུ་ཐིམ་པར་མོས་པ་མཛོད། དེས་ཤེས་རབ་ཡེ་ཤེས་ཀྱི་དབང་ཐོབ་པ་ཡིན་ནོ། ཞེས་ངོ་སྤྲད། དབང་བཞི་པ་འདི་ལ་གསན་པས་ཁྱབ་པར་གདའ་སྟེ། དངོས་པོ་
མེད་པའི་ཆོས་ཉིད་ཆོས། །ནམ་མཁའ་ལྟ་བུར་དྲི་མེད་པར། །སྟོང་པའི་ཡེ་ཤེས་རྡོ་རྗེ་ཡིས། །སྟོང་པ་ཉིད་དུ་རྣམ་པར་བསྒོམ། །ཞེས་གསུངས་ཏེ་དེའི་དོན་ཡེ་གདོད་མ་ནས་དངོས་པོ་དང་དངོས་པོ་མེད་པ་ལ་སོགས་པའི་སྤྲོས་པའི་མཐའ་ཐམས་ཅད་དང་
བྲལ་བ་ནམ་མཁའ་ལྟ་བུ་སྐྱེ་འགག་མཐའ་དབུས་དང་བྲལ་བ་དེའི་ངང་དུ་ཅུང་ཞིག་འཇོག་པར་ཞུ། དེ་ནི་དབང་བཞི་པ་ཡིན་ནོ། ཞེས་ངོ་སྤྲད། དེའི་གནས་སྐབས་སུ་ཐོབ་པའི་དམ་ཚིག་དང་སྡོམ་པ་སྲུང་སྡོམ་བགྱི་སྙམ་པས། གཙོ་བོས་ཇི་ལྟར་སོགས་
དང་༑ མཎྜལ་སོགས་འདྲ། སླར་སློབ་དཔོན་གྱིས་མདུན་བསྐྱེད་ཀྱི་དཀྱིལ་འཁོར་ལ་ཕྱི་ནང་གི་མཆོད་པ་དང་། བསྟོད་པ་བྱ། འདོད་པའི་དོན་ལ་གསོལ་བ་གདབ། ཡིག་བརྒྱ་བརྗོད་ཅིང་ནོངས་པ་བཟོད་པར་གསོལ། ཡེ་ཤེས་པ་གཤེགས། དམ་
ཚིག་པ་བདག་ལ་བསྡུ། བསྔོ་བ་དང་ཤིས་བརྗོད་ཀྱི་ཕྲེང་བས་མཐའ་བརྒྱན་པར་བྱའོ། །དེ་ལྟར་ཨིནྡྲ་མཁའ་སྤྱོད་ཀྱི་སྒྲུབ་ཐབས་དང་བྱིན་རླབས་ཀྱི་ཆོ་ག་ཟུང་དུ་འབྲེལ་བ་འདི་ནི་ཕྱག་ལེན་གྱི་བཀའ་མི་ནུབ་པར་བྱ་བའི་ཕྱིར་རྗེ་བཙུན་རིན་པོ་ཆེས་མཛད་པའི་
སྒྲུབ་ཐབས་དང་ཕག་མོའི་ལས་བཅུའི་ནང་གི་བྱིན་རླབས་ཀྱི་ཆོ་ག་གཞིར་བཞག་ལ། ཚར་ཆེན་ཆོས་ཀྱི་རྒྱལ་པོ་ཡབ་སྲས་ཀྱི་གསུང་གི་ཟིན་ཐོས་བརྒྱན་ཏེ་དགེ་སློང་ངག་དབང་ཆོས་གྲགས་ཀྱིས་ཆུ་མོ་བྱའི་ལོ་ཟླ་བ་བདུན་པའི་ཡར་ཚེས་བརྒྱད་ཀྱི་ཉིན་སྤུ་
153

དཀར་བླ་བྲང་རྫོང་དུ་བྲིས་པའི་ཡི་གེ་པ་ནི་ཆོས་གྲགས་བཟང་པོའོ། །འདིས་ཀྱང་བསྟན་པ་དར་ཞིང་སྐྱེ་རྒུ་རྣམས་བདེ་ལེགས་སུ་གྱུར་ཅིག བརྒྱུད་པ་ནི། རྡོ་རྗེ་འཆང་།_ རྡོ་རྗེ་ཕག་མོ། གྲུབ་ཆེན་ལྭ་བ་པ། རྒྱལ་ཆེན་ཨིནྡྲ་བྷཱུ་ཏི། ལྕམ་ལགྒིཾ་ཀ་
ར༑ བྲམ་ཟེ་བིརླ་པ། ཤ་བ་རི་པ། གྲུབ་ཆེན་མཻ་ཏྲི་པ། རྒྱ་གར་ཕྱག་ན། བལ་པོ་བྷ་རེནྡྲ་རུ་ཙི། བལ་པོ་ཡེ་ཤེས་རྡོ་རྗེ། ས་སྐྱ་པ་ཆེན་པོ། རྗེ་བཙུན་སྐུ་མཆེད། ཆོས་རྗེ་ཁུ་དབོན། ཞང་དཀོན་མཆོག་དཔལ། གྲུབ་ཆེན་བྲག་ཕུག་པ། ཆོས་རྗེ་བླ་
མ་དམ་པ། ཐེག་ཆེན་ཆོས་རྒྱལ། གུ་ཤྲཱི་བ་ནམ་མཁའ་བཟང་པོ།